Էկոայգին՝ որպես «Էկոգլոբ» հավաստագիր ունեցող ընկերություն, նպատակ ունի իր էկոլոգիապես մաքուր միրգը՝ ծիրանը, դեղձը, սև սալորը, կեռասը, ընկույզը և խաղողը արտահանել միջազգային շուկա: Իսկ հայկա-կան միրգը միջազգային շուկայում (հիմնականում ԱՊՀ երկրներում) արդեն ճանաչված է և ունի կայուն պա-հանջարկ: Սակայն Սպարտակ Մուրադյանը նշում է, որ իրենց գլխավոր նշանակետը Եվրոպան է, որովհետև այնտեղ ավելի մեծ է էկոլոգիապես մաքուր բնամթերքի պահանջարկը, ավելի տիրապետող է առողջ սնվելու մշակույթը, քան ԱՊՀ տարածքում: Այնտեղ հաջողությամբ կսպառվի ոչ միայն էկոլոգիապես մաքուր հայկական միրգը, այլև դրանով պատրաստված չիրը. էկոլոգիապես մաքուր ու անվտանգ հումքը և <Էկոգլոբի> տրամադ-րած սերտիֆիկատը հայկական չիրը մրցունակ կդարձնեն եվրոպական շուկայում, որտեղ առավել կարևոր-վում է գյուղմթերքի էկոլոգիական մաքրությունն ու անվնաս լինելը: «Մեր երկրում այդ կարևորությունն ու գի-տակցությունը դեռ չկա, քչերն են փնտրում էկոլոգիապես մաքուր արտադրանք մակնշումը: Բացի այդ նաև պե-տական մակարդակում պետք է խրախուսվի օրգանական գյուղատնտեսության զարգացումը»,-ասում է Սպար-տակ Մուրադյանը՝ հիշեցնելով ավանդական գյուղատնտեսության բացասական հետևանքների մասին: Ա-վանդական գյուղատնտեսությունում կիրառվող թունաքիմիկատները, շրջակա միջավայրի աղտոտվածությու-նը ժամանակի ընթացքում բացասական ազդեցություն ունեցան նաև գյուղմթերքի վրա՝ նվազեցնելով նրա հա-մային ու որակական հատկանիշները, դարձնելով պակաս օգտակար, երբեմն անգամ վնասակար մարդու հա-մար: Արդեն ապացուցվել է, որ էկոլոգիապես ոչ մաքուր սննդի օգտագործման արդյունքում հաճախանում են թունավորումները, նյութափոխանակության խանգարումները, հիպերվիտամինոզը, ալերգիկ ռեակցիաները, նյարդային, արյունատար, մարսողական, վերականգնողական, էնդոկրին և այլ խանգարումները, և որ ամենա-տարածվածն է՝ քաղցկեղածին երևույթները: Տարատեսակ հիվանդությունների տարածվածությունը, մթերքի մեջ վնասակար գենային մոդիֆիկացված միկրոօրգանիզմների և վտանգավոր ծանր մետաղների, նիտրատնե-րի և այլ նյութերի առկայությունը չանհանգստացնել չեն կարող: Այս բացասական զարգացումները կանխելու համար պետք է զարկ տալ օրգանական գյուղատնտեսության զարգացմանը: